               EUROPOS KOMISIJA
            Briuselis, 2018 11 28
            COM(2018) 783 final
            2018/0402(NLE)
            Pasiūlymas
            TARYBOS SPRENDIMAS
            kuriuo nustatoma Europos ekonomikos ir socialinių reikalų komiteto sudėtis

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Sutarties dėl Europos Sąjungos veikimo (SESV) 301 straipsnyje numatyta, kad Europos ekonomikos ir socialinių reikalų komiteto (toliau – Komitetas) narių skaičius neviršija 350 ir kad Taryba, remdamasi Komisijos pasiūlymu, vieningai priima sprendimą, kuriuo nustatoma Komiteto sudėtis.

                  SESV 300 straipsnio 5 dalyje numatyta, kad taisykles dėl patariamųjų organų sudėties „Taryba reguliariai peržiūri atsižvelgdama į ekonominius, socialinius ir demografinius pokyčius Sąjungoje. Taryba, remdamasi Komisijos pasiūlymu, šiuo tikslu priima sprendimus.“

                  Akto dėl Kroatijos Respublikos stojimo sąlygų
                     1
                   23 straipsnio 1 dalimi buvo pakeista Komiteto narių sudėtis, o 23 straipsnio 2 dalyje numatytas laikinas Komiteto narių skaičiaus padidinimas iki 353, siekiant atsižvelgti į Kroatijos įstojimą – tai taikoma nuo 2013 m. liepos 1 d. Siekiant laikytis Sutartyje nustatyto didžiausio 350 narių skaičiaus 2015 m. liepos 14 d. Taryba priėmė sprendimą, kuriuo nustatoma 2015–2020 m. laikotarpio Regionų komiteto sudėtis
                     2
                  . Juo remiantis po vieną nario vietą buvo sumažinta Estijos, Kipro ir Liuksemburgo delegacijose.

                  Dabartinė Europos ekonomikos ir socialinių reikalų komiteto kadencija baigsis 2020 m. rugsėjo 20 d. Todėl būtina, kad Taryba priimtų sprendimą dėl Komiteto sudėties laiku, prieš pradėdama Komiteto sudėties atnaujinimo 2020–2025 m. laikotarpiu procedūrą.

                  2019 m. kovo 30 d. Jungtinei Karalystei išstojus iš Europos Sąjungos Komitete atsilaisvins 24 vietos.

                  Komisija laikosi nuomonės, kad dabartinė Komiteto sudėties pusiausvyra turėtų, kiek įmanoma, likti tokia pati, nes ji yra kelių iš eilės tarpvyriausybinių konferencijų rezultatas.

                  Todėl siūloma grąžinti Estijai, Kiprui ir Liuksemburgui po paskutinio sprendimo, kuriuo nustatoma Komiteto sudėtis, jų prarastas 3 vietas, o kitas atlaisvintas vietas palikti neužimtas kaip rezervą galimiems plėtros etapams ateityje. Todėl 2020–2025 m. laikotarpiu Komitetą sudarys 329 nariai.

               •Suderinamumas su toje pačioje politikos srityje galiojančiomis nuostatomis

                  Nėra duomenų.

               •Suderinamumas su kitomis Sąjungos politikos sritimis

                  Komisija šį pasiūlymą priima kartu su pasiūlymu dėl Regionų komiteto sudėties. Abiejuose komitetuose vietos tarp valstybių narių turi būti paskirstomos vienodai.

                  Sutartyse nėra nuostatų dėl Europos ekonomikos ir socialinių reikalų komiteto ar Regionų komiteto sudėties nustatymo neviršijant didžiausio 350 narių skaičiaus metodo. Kitaip yra Europos Parlamento atveju – jo sudėties kriterijai nustatyti Europos Sąjungos sutarties 14 straipsnio 2 dalyje. Parlamentą sudaro tiesiogiai Sąjungos piliečių išrinkti atstovai, o Komitetą – darbdavių, darbuotojų ir kitų pilietinei visuomenei atstovaujančių organizacijų atstovai (SESV 300 straipsnio 2 dalis). Todėl visų pirma reikėtų užtikrinti, kad nustatant naują Europos ekonomikos ir socialinių reikalų komiteto sudėtį Komitete būtų girdimas darbdavių, darbuotojų ir pilietinės visuomenės balsas, o ne nustatomas tiesioginis ryšys tarp nacionalinių delegacijų Komitete dydžio ir atitinkamų valstybių narių gyventojų skaičiaus.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pasiūlymas grindžiamas Sutarties dėl Europos Sąjungos veikimo 301 straipsniu, kuriame numatyta, kad Taryba vieningai priima sprendimą, kuriuo nustatoma Komiteto sudėtis.

               •Subsidiarumo principas (neišimtinės kompetencijos atveju)

                  Nėra duomenų.

               •Proporcingumo principas

                  Nėra duomenų.

               •Priemonės pasirinkimas

                  SESV 301 straipsnio antroje pastraipoje nustatyta, kad Taryba, remdamasi Komisijos pasiūlymu, vieningai priima sprendimą, kuriuo nustatoma Komiteto sudėtis.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Nėra duomenų.

               •Konsultacijos su suinteresuotosiomis šalimis

                  Rengdama šį pasiūlymą Komisija palaikė glaudų dialogą su valstybių narių atstovais ir su jais surengė kelis susitikimus.

                  Europos ekonomikos ir socialinių reikalų komitetas Komisijai pateikė rekomendaciją, kuri yra pagrįsta jo biuro 2018 m. rugsėjo 18 d. sprendimu
                     3
                   grąžinti tris vietas Estijai, Kiprui ir Liuksemburgui, kurių jie neteko 2015 m., ir neperskirstyti likusių laisvų vietų, nustatant, kad 2020–2025 m. kadencijos laikotarpiu narių skaičius yra 329.

               •Tiriamųjų duomenų rinkimas ir naudojimas

                  Nėra duomenų.

               •Poveikio vertinimas

                  Konkretaus poveikio vertinimo dokumentai kartu su šiuo pasiūlymu neteikiami, nes nesitikima, kad jis darys platesnio masto svarbų ekonominį ir socialinį poveikį, taip pat poveikį aplinkai.

               •Reglamentavimo tinkamumas ir supaprastinimas

                  Nėra duomenų.

               •Pagrindinės teisės

                  Nėra duomenų.

               4.POVEIKIS BIUDŽETUI

                  Dėl Jungtinei Karalystei išstojus iš Europos Sąjungos sumažėsiančio vietų skaičiaus galėtų sumažėti bendras Komiteto biudžetas.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Nėra duomenų.

               •Aiškinamieji dokumentai (direktyvoms)

                  Nėra duomenų.

               •Įsigaliojimas

                  Tarybai siūloma atidėti šio sprendimo taikymą iki kitos dienos po dabartinės Komiteto kadencijos pabaigos.

               2018/0402 (NLE)

               Pasiūlymas

               TARYBOS SPRENDIMAS

               kuriuo nustatoma Europos ekonomikos ir socialinių reikalų komiteto sudėtis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 301 straipsnį,

               atsižvelgdama į Europos Komisijos pasiūlymą,

               kadangi:

               (1)Sutarties 300 straipsnyje nustatytos Europos ekonomikos ir socialinių reikalų komiteto sudėties taisyklės;

               (2)Europos ekonomikos ir socialinių reikalų komiteto sudėtis po Kroatijos įstojimo buvo pakeista Tarybos sprendimu (ES) 2015/1157
                  4
               . Estija, Kipras ir Liuksemburgas prarado po vieną vietą siekiant panaikinti neatitikimą tarp didžiausio pagal Sutartį nustatytų narių skaičiaus ir narių skaičiaus po Kroatijos įstojimo;

               (3)Sprendimo 2015/1157/ES preambulėje nurodoma, kad tas sprendimas turi būti peržiūrimas laiku, prieš 2020 m. prasidėsiančią Komiteto kadenciją;

               (4)2018 m. rugsėjo 18 d. Europos ekonomikos ir socialinių reikalų komitetas priėmė rekomendacijas Komisijai ir Tarybai dėl jo būsimos sudėties
                  5
               ;

               (5)dabartinė Europos ekonomikos ir socialinių reikalų komiteto sudėties pusiausvyra turėtų, kiek įmanoma, likti tokia pati, nes ji yra kelių iš eilės tarpvyriausybinių konferencijų rezultatas;

               (6)Jungtinei Karalystei išstojus iš Europos Sąjungos Komitete atsilaisvins 24 vietos. Todėl gali būti atkurta prieš priimant Tarybos sprendimą 2015/1157/ES buvusi vietų paskirstymo pusiausvyra,

               PRIĖMĖ ŠĮ SPRENDIMĄ:

               1 straipsnis

               Europos ekonomikos ir socialinių reikalų komiteto sudėtis tokia:

               Belgija
                     12

               Bulgarija
                     12

               Čekija
                     12

               Danija
                     9

               Vokietija
                     24

               Estija
                     7

               Airija
                     9

               Graikija
                     12

               Ispanija
                     21

               Prancūzija
                     24

               Kroatija
                     9

               Italija
                     24

               Kipras
                     6

               Latvija
                     7

               Lietuva
                     9

               Liuksemburgas
                     6

               Vengrija
                     12

               Мalta
                     5

               Nyderlandai
                     12

               Austrija
                     12

               Lenkija
                     21

               Portugalija
                     12

               Rumunija
                     15

               Slovėnija
                     7

               Slovakija
                     9

               Suomija
                     9

               Švedija
                     12.

               2 straipsnis

               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Jis taikomas nuo 2020 m. rugsėjo 21 d.

               3 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        Aktas dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų, OL L 112, 2012 4 24, p. 6-110.

                     (2)

                        Tarybos sprendimas Nr. 2015/1157/ES, OL L 187, 2015 07 15, p. 28-29.

                     (3)

                        2018 m. spalio 4 d. Komiteto pirmininko raštas Komisijai.

                     (4)

                        2015 m. liepos 14 d. Tarybos sprendimas (ES) 2015/1157, kuriuo nustatoma Europos ekonomikos ir socialinių reikalų komiteto sudėtis (OL L 187, 2015 7 15, p. 28).

                     (5)

                        2018 m. rugsėjo 18 d. Europos ekonomikos ir socialinių reikalų komiteto biuro sprendimas.


               EUROPOS KOMISIJA
            Briuselis, 2019 01 04
            COM(2018) 853 final
            2018/0429(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               Pridedamas pasiūlymas yra Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolui, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudaryti skirta teisinė priemonė.

               Pagal Bulgarijos Respublikos, Kroatijos Respublikos ir Rumunijos stojimo aktus šios trys valstybės narės prisijungia prie Europos Sąjungos ir jos valstybių narių pasirašytų ar sudarytų tarptautinių susitarimų sudarydamos prie tų susitarimų pridedamus protokolus.

               2006 m. rugsėjo 9 d. buvo pasirašytas ir 2016 m. liepos 1 d. įsigaliojo Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS)
                  1
                (toliau – Susitarimas).

               Priėmus [...] Tarybos sprendimą pasirašyti Susitarimo protokolą, kuriuo atsižvelgiama į Bulgarijos Respublikos, Rumunijos ir Kroatijos Respublikos įstojimą į Europos Sąjungą, [...] Protokolas pasirašytas su Korėjos Respublikos atstovu.

               Siūlomu Protokolu Bulgarijos Respublika, Kroatijos Respublika ir Rumunija tampa Susitarimo Susitariančiosiomis Šalimis, o ES įpareigojama pateikti autentišką Susitarimo versiją bulgarų, kroatų ir rumunų kalbomis.

               2.TEISINIAI PASIŪLYMO ASPEKTAI

               Pasirašius Protokolą Komisija siūlo Tarybai suteikti įgaliojimus Europos Sąjungos ir jos valstybių narių vardu sudaryti Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolą, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į ES.

               2018/0429 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 6 dalies s punktu,

               atsižvelgdama į Bulgarijos Respublikos ir Rumunijos bei Kroatijos Respublikos stojimo aktus, ypač į jų 6 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)2006 m. rugsėjo 9 d. buvo pasirašytas ir 2016 m. liepos 1 d. įsigaliojo Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas);

               (2)2007 m. sausio 1 d. Bulgarija ir Rumunija tapo Sąjungos valstybėmis narėmis, o 2013 m. liepos 1 d. – Kroatija;

               (3)pagal atitinkamai Bulgarijos, Rumunijos ir Kroatijos stojimo aktų 6 straipsnio 2 dalį dėl prisijungimo prie Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) turi būti susitarta sudarant Susitarimo protokolą (toliau – Protokolas); Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti protokolą;

               (4)2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis siekiant sudaryti Europos Sąjungos ir jos valstybių narių sudarytų tarptautinių susitarimų protokolus;

               (5)derybos su Korėja sėkmingai užbaigtos pasikeitus verbalinėmis notomis;

               (6)pagal Tarybos sprendimą  [XXX]
                  2
                 […] Protokolas buvo pasirašytas su sąlyga, kad jis bus sudarytas vėliau;

               (7)todėl Protokolas turėtų būti patvirtintas Sąjungos ir jos valstybių narių vardu,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu patvirtinamas Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolas, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą
                  3
               .

               2 straipsnis

               Tarybos pirmininkas paskiria asmenį, kuris įgaliojamas Sąjungos ir jos valstybių narių vardu pateikti Protokolo 4 straipsnyje numatytą pranešimą ir taip išreikšti Sąjungos bei jos valstybių narių sutikimą laikytis Protokolo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 288, 2006 10 19. p. 31.

                     (2)

                        Tarybos sprendimas dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu (OL L , , p. ).

                     (3)

                        Protokolo tekstas paskelbtas OL L […], […], p. […] kartu su sprendimu dėl jo pasirašymo.

    ---documentbreak---

               EUROPOS KOMISIJA
            Briuselis, 2019 01 04
            COM(2018) 853 final
            PRIEDAS
            prie
            Pasiūlymo dėlTARYBOS SPRENDIMO
            dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, sudarymo Europos Sąjungos bei jos valstybių narių vardu

               EUROPOS BENDRIJOS BEI JOS VALSTYBIŲ NARIŲ

               IR KORĖJOS RESPUBLIKOS

               BENDRADARBIAVIMO SUSITARIMO

               DĖL CIVILINĖS PASAULINĖS PALYDOVINĖS NAVIGACIJOS SISTEMOS (GNSS)

               PROTOKOLAS,

               KURIUO ATSIŽVELGIAMA Į BULGARIJOS RESPUBLIKOS, KROATIJOS RESPUBLIKOS IR RUMUNIJOS ĮSTOJIMĄ Į EUROPOS SĄJUNGĄ

               EUROPOS SĄJUNGA

               bei

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ ir

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               toliau – valstybės narės,

               ir

               KORĖJOS RESPUBLIKA

               PRISIMINDAMOS 2006 m. rugsėjo 9 d. pasirašytą ir 2016 m. liepos 1 d. įsigaliojusį Europos bendrijos bei jos valstybių narių ir Korėjos Respublikos bendradarbiavimo susitarimą dėl civilinės pasaulinės palydovinės navigacijos sistemos (GNSS) (toliau – Susitarimas), ypač jo 18 straipsnio 3 dalį;

               ATSIŽVELGDAMOS Į Bulgarijos Respublikos ir Rumunijos įstojimą į Europos Sąjungą 2007 m. sausio 1 d. ir į Kroatijos Respublikos įstojimą į Europos Sąjungą 2013 m. liepos 1 d.;

               NORĖDAMOS, kad Bulgarijos Respublika, Kroatijos Respublika ir Rumunija prisijungtų prie

               Susitarimo;

               ATSIŽVELGDAMOS į tai, kad pagal Akto dėl Bulgarijos Respublikos ir Rumunijos stojimo sąlygų 6 straipsnio 2 dalį ir Akto dėl Kroatijos Respublikos stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų 6 straipsnio 2 dalį dėl šių valstybių prisijungimo prie Susitarimo turi būti susitarta sudarant Susitarimo protokolą,

               SUSITARĖ:

               1 STRAIPSNIS

               Bulgarijos Respublika, Kroatijos Respublika ir Rumunija tampa Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) Susitariančiosios Šalys ir kaip ir kitos valstybės narės atitinkamai priima Susitarimo tekstą ir į jį atsižvelgia.

               2 STRAIPSNIS

               Šis protokolas yra neatskiriama Susitarimo dalis.

               3 STRAIPSNIS

               Susitarimo tekstai, parengti bulgarų, kroatų ir rumunų kalbomis, pridedami prie Protokolo.

               4 STRAIPSNIS

               Protokolas įsigalioja pirmą kito mėnesio dieną po to, kai visos Šalys pasikeisdamos diplomatinėmis notomis Susitarimo depozitarui praneša, kad Protokolui įsigalioti reikalingos atitinkamos jų teisinės vidaus procedūros yra baigtos.

               TAI PATVIRTINDAMI, toliau nurodyti savo Vyriausybių tinkamai įgalioti asmenys pasirašė šį Protokolą.

               PRIIMTA du tūkstančiai zz metų xxx mėn. xx d. xxxx dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir korėjiečių kalbomis; visi tekstai yra vienodai autentiški.

                        EUROPOS SĄJUNGOS IR VALSTYBIŲ NARIŲ VARDU

                        KORĖJOS RESPUBLIKOS VARDU


               EUROPOS KOMISIJA
            Briuselis, 2019 01 04
            COM(2018) 854 final
            2018/0430(NLE)
            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               Pridedamas pasiūlymas yra Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolui, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašyti skirta teisinė priemonė.

               Pagal Bulgarijos Respublikos, Rumunijos ir Kroatijos Respublikos stojimo aktus šios trys valstybės narės prisijungia prie Europos Sąjungos ir jos valstybių narių pasirašytų ar sudarytų tarptautinių susitarimų sudarydamos prie tų susitarimų pridedamus protokolus.

               2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis dėl atitinkamų Bulgarijos Respublikos, Rumunijos ir Kroatijos Respublikos prisijungimo protokolų sudarymo.

               2006 m. rugsėjo 9 d. buvo pasirašytas ir 2016 m. liepos 1 d. įsigaliojo Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS).

               Derybos su Korėjos Respublika sėkmingai užbaigtos pasikeitus verbalinėmis notomis.

               Komisija mano, kad derybų rezultatai yra patenkinami, ir siūlo Tarybai Europos Sąjungos bei jos valstybių narių vardu pasirašyti Protokolą. Pasirašius Protokolą, Taryba Europos Sąjungos ir jos valstybių narių vardu turėtų sudaryti Protokolą.

               2.TEISINIAI PASIŪLYMO ASPEKTAI

               Siūlomu Protokolu Bulgarijos Respublika, Rumunija ir Kroatijos Respublika tampa Susitarimo Susitariančiosiomis Šalimis, o ES įpareigojama pateikti autentišką Susitarimo versiją bulgarų, rumunų ir kroatų kalbomis.

               Komisija siūlo Tarybai įgalioti Europos Sąjungos ir jos valstybių narių vardu pasirašyti Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolą, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą.

               Kai Protokolas bus pasirašytas, Taryba tinkamu laiku apsvarstys antrąjį pasiūlymą dėl Protokolo sudarymo.

               2018/0430 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 5 dalimi,

               atsižvelgdama į Bulgarijos Respublikos ir Rumunijos bei Kroatijos Respublikos stojimo aktus, ypač į jų 6 straipsnio 2 dalį,

               atsižvelgdama į Europos Komisijos pasiūlymą,

               kadangi:

               (1)2006 m. rugsėjo 9 d. buvo pasirašytas ir 2016 m. liepos 1 d. įsigaliojo Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės palydovinės navigacijos sistemos (GNSS) (toliau – Susitarimas);

               (2)2007 m. sausio 1 d. Bulgarija ir Rumunija tapo Sąjungos valstybėmis narėmis, o 2013 m. liepos 1 d. – Kroatija;

               (3)pagal atitinkamai Bulgarijos, Kroatijos ir Rumunijos stojimo aktų 6 straipsnio 2 dalį dėl prisijungimo prie Susitarimo turi būti susitarta sudarant Susitarimo protokolą (toliau – Protokolas). Pagal Stojimo akto 6 straipsnio 2 dalį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamos trečiosios šalys turi sudaryti Protokolą;

               (4)2006 m. spalio 23 d. ir 2012 m. rugsėjo 14 d. Taryba įgaliojo Komisiją pradėti derybas su atitinkamomis trečiosiomis šalimis siekiant sudaryti Sąjungos ir jos valstybių narių sudarytų tarptautinių susitarimų protokolus;

               (5)derybos su Korėja sėkmingai užbaigtos pasikeitus verbalinėmis notomis;

               (6)todėl Protokolas turėtų būti Europos Sąjungos ir jos valstybių narių vardu pasirašytas su sąlyga, kad bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu patvirtinamas Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymas su sąlyga, kad Protokolas bus sudarytas.

               Pasirašyti numatyto Protokolo tekstas pridedamas prie šio sprendimo.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Susitarimo derybininko nurodytam (-iems) asmeniui (-ims) suteikiami įgaliojimai pasirašyti Protokolą Sąjungos ir jos valstybių narių vardu su sąlyga, kad jis bus sudarytas.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

    ---documentbreak---

               EUROPOS KOMISIJA
            Briuselis, 2019 01 04
            COM(2018) 854 final
            PRIEDAS
            prie
            Pasiūlymo dėlTARYBOS SPRENDIMO
            dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) protokolo, kuriuo atsižvelgiama į Bulgarijos Respublikos, Kroatijos Respublikos ir Rumunijos įstojimą į Europos Sąjungą, pasirašymo Europos Sąjungos bei jos valstybių narių vardu

               EUROPOS BENDRIJOS BEI JOS VALSTYBIŲ NARIŲ

               IR KORĖJOS RESPUBLIKOS

               BENDRADARBIAVIMO SUSITARIMO

               DĖL CIVILINĖS PASAULINĖS PALYDOVINĖS NAVIGACIJOS SISTEMOS (GNSS)

               PROTOKOLAS,

               KURIUO ATSIŽVELGIAMA Į BULGARIJOS RESPUBLIKOS, KROATIJOS RESPUBLIKOS IR RUMUNIJOS ĮSTOJIMĄ Į EUROPOS SĄJUNGĄ

               EUROPOS SĄJUNGA

               bei

               BELGIJOS KARALYSTĖ,

               BULGARIJOS RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               AIRIJA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               KROATIJOS RESPUBLIKA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS KARALYSTĖ ir

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               toliau – valstybės narės,

               ir

               KORĖJOS RESPUBLIKA

               PRISIMINDAMOS 2006 m. rugsėjo 9 d. pasirašytą ir 2016 m. liepos 1 d. įsigaliojusį Europos bendrijos bei jos valstybių narių ir Korėjos Respublikos bendradarbiavimo susitarimą dėl civilinės pasaulinės palydovinės navigacijos sistemos (GNSS) (toliau – Susitarimas), ypač jo 18 straipsnio 3 dalį;

               ATSIŽVELGDAMOS Į Bulgarijos Respublikos ir Rumunijos įstojimą į Europos Sąjungą 2007 m. sausio 1 d. ir į Kroatijos Respublikos įstojimą į Europos Sąjungą 2013 m. liepos 1 d.;

               NORĖDAMOS, kad Bulgarijos Respublika, Kroatijos Respublika ir Rumunija prisijungtų prie

               Susitarimo;

               ATSIŽVELGDAMOS į tai, kad pagal Akto dėl Bulgarijos Respublikos ir Rumunijos stojimo sąlygų 6 straipsnio 2 dalį ir Akto dėl Kroatijos Respublikos stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų 6 straipsnio 2 dalį dėl šių valstybių prisijungimo prie Susitarimo turi būti susitarta sudarant Susitarimo protokolą,

               SUSITARĖ:

               1 STRAIPSNIS

               Bulgarijos Respublika, Kroatijos Respublika ir Rumunija tampa Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės palydovinės navigacijos sistemos (GNSS) Susitariančiosios Šalys ir kaip ir kitos valstybės narės atitinkamai priima Susitarimo tekstą ir į jį atsižvelgia.

               2 STRAIPSNIS

               Šis protokolas yra neatskiriama Susitarimo dalis.

               3 STRAIPSNIS

               Susitarimo tekstai, parengti bulgarų, kroatų ir rumunų kalbomis, pridedami prie Protokolo.

               4 STRAIPSNIS

               Protokolas įsigalioja pirmą kito mėnesio dieną po to, kai visos Šalys pasikeisdamos diplomatinėmis notomis Susitarimo depozitarui praneša, kad Protokolui įsigalioti reikalingos atitinkamos jų teisinės vidaus procedūros yra baigtos.

               TAI PATVIRTINDAMI, toliau nurodyti savo Vyriausybių tinkamai įgalioti asmenys pasirašė šį Protokolą.

               PRIIMTA du tūkstančiai zz metų xx mėn. xx d. xxxx dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir korėjiečių kalbomis; visi tekstai yra vienodai autentiški.

                        EUROPOS SĄJUNGOS IR VALSTYBIŲ NARIŲ VARDU

                        KORĖJOS RESPUBLIKOS VARDU